OpenLLM-France/wikimedia huggingface dataset:
# Església de Sant Feliu de Pallerols

L'Església de Sant Feliu de Pallerols és un edifici del municipi de Sant Feliu de Pallerols (Garrotxa) inclosa en l'Inventari del Patrimoni Arquitectònic de Catalunya.

## Descripció

Es tracta d'un edifici religiós de grans dimensions. Destaquen per la seva grandària dos cossos: el campanar i la nau principal.
El campanar es construí en diferents anys successius, com queda reflectit en les dates, que comencen l'any 1604 a la base del campanar i van pujant amb l'alçada.
La nau principal té 8 grans arcades als laterals, una de les quals dona pas i conforma una capella lateral cupulada. Els dos últims arcs conformen un cor.
Destaca un púlpit de fusta i una imatge d'alabastre de la Mare de déu de Gràcia, si bé la de Sant Feliu, que es trobava damunt l'entrada, va ser robada.

## Història

El 1184 s'esmenten diversos masos del terme parroquial de Sant Feliu de Pallerols que van ser donats per Dolça, senyora del castell i del terme d'Hostoles a la seva filla Ermessenda. Del 1187 és una sentència arbitral sobre béns situats en aquesta parròquia entre l'abat del monestir d'Amer i Miró, senyor del castell d'Hostoles. El segle xiv, el monestir d'Amer encara posseïa béns a la parròquia de Sant Feliu.
L'església parroquial fou edificada de nou durant el segle xvii.

## Referències

* 1 2 3 4 5 6 «Església de Sant Feliu de Pallerols». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 1r desembre 2015].
# Marc Tici el Vell

Marc Tici (en llatí: Marcus Titius) va ser un polític romà que formava part de la gens Tícia, una gens romana d'origen plebeu.
Va ser proscrit pels membres del segon triumvirat l'any 43 aC i es va escapar per anar al costat de Sext Pompeu a Sicília. Es va casar amb Munàcia, la germana de Luci Munaci Planc, l'orador, amb la que va tenir un fill de nom Marc Tici el Jove.

## Referències

* ↑ [https://quod.lib.umich.edu/m/moa/acl3129.0003.001/1167?rgn=full+text;view=image;q1=TitiusSmith,+William+(ed.).+Dictionary+of+Greek+and+Roman+Biography+and+Mythology.+Volum III.++Boston:+Little,+Brown+&+Comp.,+1867,+p. 1159. ]
# Marc Titini (tribú de la plebs)

Marc Titini (en llatí Marcus Titinius) va ser un polític romà dels inicis de la República.
Va ser un dels tribuns de la plebs elegits immediatament després de l'abolició del decemvirat l'any 449 aC.

## Referències

* ↑ Titus Livi. Ab Urbe Condita III,54
# Marc afí

En geometria afí, una branca de la matemàtica, un marc afí en un espai afí A consisteix d'una elecció P de l'origen d'A, juntament amb una base de l'espai dels vectors basats a P.

## Bibliografia

* Berger, Marcel (1984), Affine spaces, Problems in Geometry, Springer-Verlag, ISBN 978-0-387-90971-4
# Marc Waldie

Marc Waldie (Wichita, 24 d'agost de 1955) és un jugador de voleibol estatunidenc, ja retirat, que va competir durant les dècades de 1970 i 1980.
Estudià a la Universitat Estatal d'Ohio, on va destacar a l'equip dels Buckeyes. Amb la selecció nacional disputà diverses edicions del Campionat del Món de voleibol i dels Jocs Panamericans, però el seu major èxit esportiu l'aconseguí el 1984, als Jocs Olímpics d'Estiu de Los Angeles, on guanyà la medalla d'or en la competició de voleibol.
El 2001 fou inclòs a l'Ohio State Hall of Fame.

## Referències

* ↑ «Olympedia – Marc Waldie». [Consulta: 26 agost 2023].
* ↑ «Hall of Fame» (en anglès). [Consulta: 26 agost 2023].
# Marko Elsner

Marko Elsner (Ljubljana, 11 d'abril de 1960 - Ljubljana, 18 de maig de 2020) fou un futbolista eslovè de la dècada de 1980.
Fou internacional amb la selecció iugoslava i la selecció eslovena.
Pel que fa a clubs, defensà els colors de Olimpija Ljubljana, Estrella Roja de Belgrad, OGC Nice i Admira Wacker.

## Referències

* ↑ Marko Elsner a National-Football-Teams.com (anglès)
* ↑ NZS (eslovè)
* ↑ Marko Elsner at weltfussball.de
* ↑ Marko Elsner at Reprezentacija.rs (serbi)
# Marko Kristal

Marko Kristal (Tallinn, 2 de juny de 1973) és un exfutbolista estonià de la dècada de 1990.
Fou 143 cops internacional amb la selecció d'Estònia. He made a total of 143 appearances for Estonia, scoring nine goals.
Pel que fa a clubs, defensà els colors de Flora.
Trajectòria com a entrenador:
* 2005–2007: Estònia (assistent)
* 2008–2009: Levadia (assistent)
* 2010–2011: Tammeka
* 2012–2015: Levadia
* 2018: Tulevik
* 2018-avui: Tabasalu

## Referències

* ↑ «Kristal, Marko» (en estonian). ESBL.
* ↑ «Marko Kristal lõi värava 100. koondisemängus Küprosel» (en estonian). Estonian Football Association, 05-09-2017.
* ↑ «Kristal honoured on farewell». UEFA, 11-04-2005.
* ↑ «Hüvasti, Marko Kristal!» (en estonian). Postimees, 02-12-1999.
* ↑ «Marko Kristal - Century of International Appearances». Rec.Sport.Soccer Statistics Foundation.
* ↑ «Ajalugu» (en estonian). FC Flora.
* ↑ «Kristal lõpetab profikarjääri» (en estonian). Postimees, 11-11-2004.
* ↑ «Kõik FC Flora mängijad» (en estonian). FC Flora. Arxivat de l'original el 2019-04-27. [Consulta: 7 gener 2019].
# Eurotopia

Eurotopia és una idea de l'empresari Alfred Heineken per a una nova divisió de la Unió Europea en uns Estats Units d'Europa. La idea va sorgir d'un grup de reflexió a Rostock en 1991 · i es va publicar el 1992 en el llibre Els Estats Units d'Europa (un Eurotopia?)

## Estructura

La idea proposa una divisió d'Europa en regions. Per fer aquest divisió, Heineken col·laborà amb Henk Wesseling, llavors professor d'Història a la Universitat de Leiden. La realització de la idea es va encarregar a Wim van den Doel, un historiador de Leiden. Eurotopia té en compte les sensibilitats ètniques, per tal de minimitzar la fricció que la divisió podria suposar. La idea bàsica és una Europa on tots els estats són petits, és a dir que tenen entre 5 i 10 milions d'habitants. Segons Heineken, degut a la manca d'estats poderosos això conduiria a tenir més estabilitat, igualtat i pau; a més, seguint la idea del small is beautiful, la governança dels estats es podria estructurar de manera més eficient.
El mapa inclòs aquí és una mica diferent del de Heineken, donat que les fronteres estatals al sud i l'est dels actuals Països Baixos (IJsselland) es mantenen, mentre que no és el cas al mapa original de Heineken. Aquí no s'afegeix Limburg al nou estat de Flandes.

## Bibliografia

* Alfred H. Heineken: The United States of Europe (a Eurotopia?), with Henk Wesseling, Wim van den Doel, De Amsterdamse Stichting voor de Historische Wetenschap, Amsterdam 1992 / Hallwag, 2nd ed. 1992, 18 p., ISBN 90-9005-272-0, ISBN 9789090052724

## Referències

* ↑ (alemany) 1991 Mitbegründer der europäischen Demokratie- und Verfassungsbewegung «eurotopia» in: Andreas Gross – Politische Stationen, auf andigross.ch
* ↑ (alemany) Andi Gross: Glückwunsch zu den ersten und ein Wunsch für die zweiten 20 Jahre: Überdenkt die Strategie! – Ein (selbst)kritisches Grusswort von Andi Gross (Schweiz) in: Festschrift: 20 Jahre Mehr Demokratie (PDF; 1,8 MB) auf mehr-demokratie.de, Seiten 58-61
* ↑ z. B.eurotopia – eurotopia meldet sich zurück und ladet ein zur Diskussion mit dem niederländischen Europaminister (PDF; 53 kB), April 2009; eurotopia transnational Conference on the plan for a European Constitution / eurotopia - Sommerkolloquium zum europäischen Verfassungsprojekt, Juni 2002

## Enllaços externs

* Mapa d'Eurotopia amb llista dels Estats Arxivat 2016-03-03 a Wayback Machine.
* Eurotopia (neerlandès)
# Maria Badia i Cutchet

Maria Badia i Cutchet (Sant Quirze del Vallès, 13 de maig de 1947) és una filòloga i política catalana, que fins al 2014 fou diputada al Parlament Europeu pel PSC-PSOE i vicepresidenta de l'Aliança Progressista de Socialistes i Demòcrates.
Va estudiar Filologia Anglesa a la Universitat Autònoma de Barcelona (UAB), i va treballar com a professora d'anglès en dues escoles d'educació primària de Sabadell.
El 1975 va entrar a formar part de Convergència Socialista de Catalunya, moviment embrionari del que avui és el Partit dels Socialistes de Catalunya. Ha estat coordinadora de la Primera Secretaria del PSC, coordinadora de la Secretaria de Relacions Internacionals del PSOE, i responsable de la Secretaria del President del Parlament de Catalunya, Joan Reventós i Carner. El juny de 2000 fou elegida membre de la direcció del PSC, responsable de la Secretaria de Política Europea i Internacional, essent reelegida el 2004 i el 2008.
Va ser elegida diputada a les eleccions al Parlament Europeu de 2004 i 2009, i ha estat adscrita a la Comissió de Cultura i Educació, així com a la delegació per les relacions amb la República Popular de la Xina. També ha estat membre suplent de la Comissió d'Afers Exteriors, de la delegació per les Relacions amb Sud-àfrica, de la delegació per a les Relacions amb els Països Amèrica Central, de la delegació a l'assemblea Parlamentària Paritària Àfrica Carib Pacífic-UE, i de la delegació a l'assemblea Parlamentària Euromediterrània.
A la Comissió de Cultura i Educació, ha treballat especialment per a millorar les condicions i ampliar els programes educatius de mobilitat dels estudiants a la Unió Europea, per augmentar les oportunitats de formació del professorat, per a fomentar la coordinació dels ensenyaments artístics a nivell europeu, per a reduir la fractura digital i democratitzar l'accés a les TICs, reduir les desigualtats de gènere en el sector cultural, educatiu i de l'esport, i millorar la comunicació entre les institucions comunitàries i la ciutadania. En aquest sentit, ha promogut l'ús del català a les diferents institucions comunitàries i la correspondència en aquesta llengua entre la ciutadania i el Parlament Europeu.
En el Parlament Europeu, ha estat membre del Grup Socialista i Secretària General Adjunta de la Delegació Socialista Espanyola. També ha format part del Partit Socialista Europeu de Dones, on ha participat activament impulsant campanyes de conciliació de la vida personal i laboral.
Té dos fills i comparteix la vida amb l'actor Artur Trias. Per raons familiars, Maria Badia està estretament vinculada al món de l'art i la cultura, aficions a les quals dedica bona part del seu temps de lleure. Des de fa tretze anys viu al Maresme.

## Referències

* 1 2 «Badía Cutchet, María» (en castellà). Fundación Pablo Iglesias. [Consulta: 4 abril 2021].
* 1 2 «Maria Badia i Cutchet | enciclopèdia.cat». [Consulta: 4 abril 2021].
* 1 2 «7ª legislatura | Maria BADIA i CUTCHET | Eurodiputados | Parlamento Europeo» (en castellà). [Consulta: 4 abril 2021].

## Enllaços externs

* Maria Badia Arxivat 2013-08-23 a Wayback Machine.
# Maria Ballester Castelló

Maria Ballester Castelló (Barcelona, 1919-?) fou una bibliotecària i bibliògrafa catalana, especialitzada en el món editorial.
Nascuda a Barcelona el 1919, cursà l'ensenyament secundari a l'Institut Balmes de Barcelona. A finals dels anys trenta obtingué el títol de mestra a l'Escola Normal de la Generalitat, però el resultat de la guerra civil feu difícil l'exercici de la professió. El 1939 ingressà a l'Escola de Bibliotecàries, i formà part de la primera promoció de la postguerra. El 1944 va començar a treballar a la biblioteca de l'Instituto Nacional del Libro Español (I.N.L.E.), hereva de la de la Cambra Oficial del Llibre de Barcelona, que convertí en una biblioteca especialitzada d'enorme prestigi professional. Ballester continuà dirigint la biblioteca després del seu traspàs al Departament de Cultura de la Generalitat de Catalunya el 1981, on s'instal·laria al Palau Moja amb el nom de biblioteca Bergnes de las Casas, on es jubilà al cap de quaranta anys d'una activitat continuada en el món del llibre.
La seva responsabilitat dins de l'INLE feu que el 1961 se li encarregués l'organització de la Semana del Libro Infantil y Juvenil, celebrada anualment el mes de desembre. També des de l'INLE promogué la publicació de Llibres en català, repertori publicat entre 1967 i 1986 amb l'ajut de l'Associació d'Editors en Llengua Catalana que llistava tots els llibres publicats en català disponibles al mercat, bàsic per al coneixement de l'edició en català durant el tardofranquisme i el període de la transició. Fou igualment professora de l'assignatura de Bibliografia a l'Escola de Bibliotecàries, entre 1969 i 1971 i des de 1976 fins a la seva jubilació el 1984; a mitjans dels anys setanta havia impartit la mateixa assignatura als cursos de l'Escola de Llibreria de l'INLE.
Casada amb el tipògraf Enric Tormo, la seva vinculació amb el grup Dau al Set en feu la destinatària de diverses obres literàries i artístiques; la més destacada és el Parafaragaramus, llibre de bibliòfil en un sol exemplar ofert per Joan Brossa i Joan Ponç el 1948. El matrimoni tingué dos fills: Enric, professor de disseny, i Dolça, bibliotecària.

## Referències

* ↑ "Maria Ballester Castelló". Dins: A. Estivill, Qui era qui a l'Escola de bibliotecàries, Barcelona: Edicions de la Universitat de Barcelona, 2016 (Biblioteca universitària), p. 152-153
* ↑ .G. Bordons, "El Dau al set literari". Dins: Nadala, Barcelona: Fundació Lluís Carulla, 2011, p. 44-59 Arxivat 2019-01-20 a Wayback Machine.
# Riu Itenez

El riu Itenez o riu Guaporé és un afluent del riu Madeira i flueix per Bolívia i Brasil on se l'anomena Rio Iténez.

## Geografia

El riu Guaporé forma part de la conca del riu Madeira, que finalment desemboca al riu Amazones. La seva conca de drenatge a Bolívia és de 186.460 km² en els departaments de Santa Cruz i de Beni, i de més de 80.000 km² al Brasil als estats de Rondônia i de Mato Grosso.
* Mapa de la conca del riu Amazones amb el riu Guaporé ressaltat
El riu neix a Serra dos Parecis, a l'estat brasiler de Mato Grosso. Arriba a la frontera antre Bolívia i Brasil a nivell de San Fernando del Valle de Catamarca, delimita la frontera durant 850 km, fins a la seva confluència amb el riu Mamoré. Fa 1.530 km de llarg. El riu Guaporé creua la part oriental de la regió de la sabana de Beni. Forma la frontera de la reserva biològica de Guaporé de 615.771 hectàrees i és alimentada pels rius originats a la reserva, el São Miguel, el Branco, el São Simão, el Massaco i el Colorado.

## Fauna

Es coneixen unes 260 espècies de peixos a la conca del riu Guaporé, i unes 25 són endèmiques. Tot i que moltes espècies de peixos del riu són essencialment amazòniques, la fauna del Guaporé també té una connexió amb el riu Paraguai (part de la conca del riu de la Plata). El Guaporé i el Paraguai, tot i que flueixen en direccions diferents, s’originen a la Serra dos Parecis del Brasil.
* Hyphessobrycon megalopterus
* Salminus brasiliensis
Entre les espècies de peixos compartides entre aquests rius hi ha el Hyphessobrycon megalopterus (important en la indústria de l'aquari) i el Salminus brasiliensis (important en la pesca).

## Referències

* ↑ Sears, Robin; Langstroth, Robert. «Central South America: Northern Bolivia» (en anglès). Tropical and Subtropical Grasslands, Savannas and Shrublands. WWF.
* ↑ «Unidade de Conservação: Reserva Biológica do Guaporé» (en portuguès). Ministério do Meio Ambiente (MMA).
* ↑ Hales, J; Petry, P. «Guapore - Itenez» (en anglès). Freshwater Ecoregions of the World (FEOW), 2013.
* ↑ Ohara, W.M «Moenkhausia uirapuru, a new species from the upper rio Guaporé, Chapada dos Parecis, Mato Grosso, Brazil (Teleostei: Characidae). Ichthyol» (en anglès). Explor. Freshwaters [Lima], 26(2), 2015, pàg. 159-170.
* ↑ Froese, Rainer; Pauly, Daniel. «Hyphessobrycon megalopterus» (en anglès). FishBase, 2013.
* ↑ Ziegler, M.F «Estudo descobre 78 novas espécies de peixes no Rio Madeira» (en portuguès). Ultimo Segundo, 29-04-2013.
# Vinícius Souza

Vinícius de Souza Costa (Rio de Janeiro, Brasil, 19 de juny de 1999) és un futbolista professional brasiler que juga com a migcampista al Sheffield United Football Club.

## Carrera
### Carrera inicial

Nascut i criat a Padre Miguel, barri de Rio de Janeiro, Vinícius va arribar al Flamengo el 2014 per jugar a l'equip sub 15 del club aprovat per l'entrenador Zé Ricardo. A l'equip juvenil va jugar amb Matheus Thuler i Lincoln, futurs companys a l'equip professional.

### Flamengo

El 19 de març de 2019 Vinícius va debutar a l'equip professional jugant als minuts finals d'un Campionat carioca 1-1 contra el Vasco da Gama a l'estadi Maracanã.
Després del traspàs de Gustavo Cuéllar a l'Al-Hilal l'agost del 2019 el seleccionador Jorge Jesús va ascendir Vinícius a l'equip professional. El tècnic portuguès ho va elogiar molt comparant-ho amb el seu antic jugador Nemanja Matić.
El 10 d'octubre de 2019 Vinícius va jugar el seu primer Campionat Brasiler Sèrie A contra l'Atlético Mineiro a l'Estadi Maracanã substituint Reinier en el temps de descompte, el Flamengo va guanyar 3-1.

### Lommel

El 25 d'agost del 2020, el Lommel va fitxar Vinícius, procedent del Flamengo, per una quantitat de 2,5 milions d'euros.

### KV Mechelen (cessió)

L'1 de juliol del 2021, Vinícius es va incorporar al KV Mechelen en qualitat de cedit per una temporada.

### Espanyol (cessió)

El 8 de juliol del 2022, Vinícius es va incorporar a l'Espanyol en qualitat de cedit per una temporada.

## Palmarès
### Clubs
#### Flamengo

* Copa Libertadores: 2019
* Recopa Sudamericana: 2020
* Campionat Brasiler Sèrie A: 2019
* Supercopa del Brasil: 2020
* Campeonato Carioca: 2019, 2020

## Referències

* ↑ «Conheça Vinícius Souza, o volante da base que enche os olhos de Jesus no Flamengo». globoesporte.com, 03-09-2018. [Consulta: 21 novembre 2019].
* ↑ «Jorge Jesus quer transformar Vinicius Souza em 'novo Matic'». goal.com, 11-10-2018. [Consulta: 21 novembre 2019].
* ↑ «Mais uma vítima: Flamengo vence o Galo no Maracanã e aumenta para oito pontos a vantagem na ponta». globoesporte.com, 10-10-2018. [Consulta: 21 novembre 2019].
* ↑ «Flamengo acerta venda de Vinicius Souza ao Grupo City; clube vai receber R$ 16,3 milhões por 60%» (en portuguès brasiler). globoesporte.com, 25-08-2020. [Consulta: 25 agost 2020].
* ↑ «RCD Espanyol - Notícies». www.rcdespanyol.com. [Consulta: 8 juliol 2022].
* ↑ «Flamengo 2–1 River Plate: Copa Libertadores final – as it happened». The Guardian, 23-11-2019 [Consulta: 15 desembre 2019].
* ↑ «Flamengo's Recopa win over Independiente a stepping stone to more glory». , 27-02-2020 [Consulta: 27 febrer 2020].
# Josep Piqué i Tetas

Josep Piqué i Tetas (Vilanova i la Geltrú, 1 d'agost de 1928 - setembre de 2017) fou un polític català, pare de Josep Piqué i Camps. Treballà com a gerent de Cotesua SA, filial de SEAT a Vilanova. Adepte al franquisme, però considerat independent, fou president local de la Confederació Nacional del Sindicat de Transport i vocal del Consejo Económico-Social a Vilanova. El 1973 fou elegit regidor de Vilanova i la Geltrú pel terç corporatiu i fou nomenat 5è tinent d'alcalde. El febrer de 1976 fou proclamat alcalde seguint el programa reformista impulsat per Manuel Fraga Iribarne, i aprofità el seu càrrec per a demanar amnistia política; el seu discurs d'investidura fou el primer des de 1939 pronunciat en català. Va dimitir el 1979, poc abans de les eleccions municipals de 1979, en les que es presentà dins les llistes de la Unió de Centre Democràtic (UCD), perdent davant Jaume Casanovas i Escussol del PSC. No es presentà a les eleccions de 1983, i abandonà la vida política, tot i que més endavant tancà les llistes del Partit Popular a les eleccions municipals de Vilanova i la Geltrú. El 1991 fou un dels fundadors de l'ADEG, la qual presidí fins al 1997.

## Referències

* ↑ Puig Rovira, Francesc X. Diccionari biogràfic de Vilanova i la Geltrú : dones i homes que han fet història. Vilanova i la Geltrú: Ajuntament de Vilanova i la Geltrú, 2003, p. 252. ISBN 9788485960835 [Consulta: 6 abril 2023].
* ↑ «Mor Josep Piqué Tetas, alcalde de Vilanova entre 1976 i 1979 i pare de l'exministre». Eix Diari, 21-09-2017 [Consulta: 6 abril 2023].
* ↑ Marín i Corbera, Martí. Els ajuntaments franquistes a Catalunya : política i administració municipal, 1938-1979. 1.. Lleida: Pagès Editors, 2000. ISBN 9788479356934 [Consulta: 6 abril 2023].
* ↑ Ràfols, Josep Maria. Sis alcaldes de Vilanova i la Geltrú : la casa de la Vila de 1946-1997. 1a.. Barcelona: El Cep i la Nansa, 1997. ISBN 978-84-85960-14-9 [Consulta: 6 abril 2023].
Càrrecs públics :
| Precedit per: Miquel Benavent i Seguí | Alcalde de Vilanova i la Geltrú 1976 - 1979 | Succeït per: Josep Lleó i Ventura |
# Departament de Jutiapa

El departament de Jutiapa és un dels 22 departaments de la República de Guatemala, situat a 124 km de la capital. És bastant muntanyenc i compta amb platges turístiques al sud del departament. El seu clima és molt divers entre càlid i temperat. La seva capçalera departamental és Jutiapa i limita al nord amb els departaments de Jalapa i Chiquimula; al sud amb el departament de Santa Rosa i l'oceà Pacífic i a l'est amb la República del Salvador Té una població de 489.085 habitants.

## Idiomes i etnografia

Jutiapa és habitat en la seva majoria per descendents Europeus i Indígenes. La majoria de la seva població és de "raça" ladino (mestís) no indígena. Abans de l'arribada dels espanyols es creu que cap al nord, vora Chiquimula, es parlava el ch'ortí, cap al sud era una regió pipil, d'ascendència mexicana. A Conguaco, Jalpatagua i altres llocs es parlava el popoluca. I cap a l'actual departament de Santa Rosa, els pobles eren d'origen xinca, filiació ètnica avui pràcticament desapareguda.

## Divisió Administrativa

El departament de Jutiapa està format per 17 municipis.
* Jutiapa
* Agua Blanca
* Asunción Mita
* Atescatempa
* Comapa
* Conguaco
* El Adelanto
* El Progreso
* Jalpatagua
* Jerez
* Moyuta
* Quesada
* Santa Catarina Mita
* Yupiltepeque
* Zapotitlán
* Pasaco
* San José Acatempa

## Enllaços externs

* Directori Comercial de Jutiapa Arxivat 2013-06-22 a Wayback Machine.
* Municipalitat de Jutiapa
* MiJutiapa.com. Arxivat 2014-01-06 a Wayback Machine.
# Xanca de Ridgely

La xanca de Ridgely (Grallaria ridgelyi) és una espècie d'ocell de la família dels gral·làrids (Grallariidae).

## Hàbitat i distribució

Habita el terra del boscos andins del sud de l'Equador i nord del Perú.

## Referències

* ↑ «Xanca de Ridgely». Cercaterm. TERMCAT, Centre de Terminologia. Rev. 10/06/2021(català)
# Yolanda Adams

Yolanda Yvette Adams (Houston, Texas, 27 d'agost de 1961) és una locutora i cantant de gòspel estatunidenca. Al llarg de la seva carrera ha obtingut un Grammy i un GMA i ha estat nomenada com la primera artista gòspel de la dècada segons Billboard. En el mateix llistat, apareix el seu àlbum Mountain High... Valley Low, el qual va ser reconegut com el millor àlbum gòspel.
Segons SoundScan, Adams ha vengut més de 4.5 milions d'àlbums des de 1991.
El 1979, va estudiar a l'Institut Sterling de Houston, ciutat on es va criar amb els seus sis germans. Després de graduar-se a la Universitat de Texas va començar a estudiar la carrera de professora alhora que donava els seus primers passos en el món de la música.

## Discografia

* 1987: Just as I Am
* 1991: Through the Storm
* 1993: Save the World
* 1995: More Than A Melody
* 1997: Yolanda..._Live_in_Washington
* 1998: Songs from the Heart
* 1999: Mountain High...Valley Low
* 2000: Christmas With Yolanda Adams
* 2001: Believe
* 2002: The Experience
* 2005: Day By Day
* 2007: What a Wonderful Time
* 2011: Becoming

## Referències

* ↑ «Billboard Decade End Charts, Gospel Artists». Billboard, 11-12-2009. Arxivat de l'original el 13 de setembre de 2011. [Consulta: 27 març 2010].
* ↑ «Billboard Decade End Charts, Gospel Albums». Billboard, 11-12-2009. Arxivat de l'original el 6 de gener de 2010. [Consulta: 27 març 2010].
* ↑ «Ask Billboard: Madonna, Yoko Ono, Gospel». Billboard, 18-09-2009. [Consulta: 9 febrer 2010].
* ↑ «Distinguished Alumni». Houston Independent School District. Arxivat de l'original el 10 de gener de 2007.
* ↑ «About TSU > TSU Administration > Office of the President > Welcome». Texas Southern University, 29-06-2006. Arxivat de l'original el 13 de desembre de 2007.
* ↑ «Yolanda Adams — The Experience». GospelCity.com, 23-04-2001. Arxivat de l'original el 24 de novembre de 2005.

## Enllaços externs

* Lloc web oficial
* Lloc web oficial del seu programa de ràdio
* «Yolanda Adams». Allmusic.